ศรอนงค์

ศรอนงค์ เป็นละครประกอบเพลงวิจิตรตระการตา บทประพันธ์ของ ขุนวิจิตรมาตรา 

แสดงโดยคณะ "ละครเฉลิมกรุง" ซึ่งพระนางเธอ ลักษมีลาวัณ พระมเหสีในพระบาทสมเด็จพระมงกุฎเกล้าเจ้าอยู่หัว ทรงรื้อฟื้นนำชาวละครคณะปรีดาลัยของพระเจ้าบรมวงศ์เธอ กรมพระนราธิปประพันธ์พงศ์ พระบิดา มาฝึกซ้อมเปิดการแสดง ที่ ศาลาเฉลิมกรุง เมื่อ พ.ศ. 2486 เพื่อบำรุงขวัญผู้คนในยามสงครามมหาเอเซียบูรพาที่การมหรสพทั้งหลายต้องหยุดชะงักลงมีแต่ความเงียบเหงาทั้งเมืองขุนวิจิตรมาตรา, หลักหนังไทย, หอภาพยนตร์ชาติ(องค์การมหาชน) 2555 ISBN 978-616-543-150-7 หน้า 206

มีความคิดริเริ่มในการนำท่าระบำของฝรั่งมาผสมกับท่าระบำไทย และใช้เครื่องฝรั่งสากลวงใหญ่บรรเลงตลอดเรื่องอารีย์ นักดนตรี, โลกมายาของอารีย์, กายมารุต 2546 ISBN 974-91018-4-7 หน้า 217 นำแสดงโดย ม.ร.ว.ฤดีมล ชมพูนุชอารีย์ นักดนตรี, หน้า 217

ต่อมาเป็นละครโทรทัศน์แนวเพลงเรื่องแรกของไทยทีวีช่อง 4 บางขุนพรหม นำแสดงโดย ฉลอง สิมะเสถียร คู่กับ อารีย์ นักดนตรี พ.ศ. 2502 โดยมี กำธร สุวรรณปิยะศิริ ซึ่งเพิ่งเข้ามาทำงานที่สถานี ปรากฏตัวครั้งแรกตอนท้ายเรื่องกับบทพูดสั้น ๆอารีย์ นักดนตรี, หน้า 219 และได้เป็นพระเอกเมื่อละครกลับมาแสดงใหม่ พ.ศ. 2507 

นอกจากนี้ยังมี มนัส รามโยธิน อดีตนักร้องประจำวงดนตรีของคณะละครปรีดาลัยและวงดนตรีกรมโฆษณาการ (รุ่นที่ 2)หนังสือ 70 ปีกรมประชาสัมพันธ์, สำนักนายกรัฐมนตรี, 2546 หน้า 98 ร่วมขับร้องทั้งละครเวทีและละครทีวีด้วย

เพลง
ศรอนงค์  - นักแสดงนำร้องคู่ 
ระบำขุนพลแก้ว - มนัส รามโยธิน นำหมู่
ระบำม้าแก้ว/มโนมัย - มนัส รามโยธิน นำหมู่
ระบำนางแก้ว - หมู่นักร้องหญิง
(ฉบับ พ.ศ. 2507 เพิ่มอีก 3 เพลง)
รำพึงรัก   - พระเอก
รักแน่หรือ  - นางเอก
เพลงระบำ
เพลงฉบับละครโทรทัศน์ช่อง 4  จัดทำโดย อารีย์ นักดนตรี ในรูปแบบแผ่นเสียงลองเพลย์ ราว พ.ศ. 2507 ปัจจุบันเผยแพร่เป็นซีดี

อ้างอิง

หมวดหมู่:ละครประกอบเพลง
หมวดหมู่:ละครเวทีในปี พ.ศ. 2486
หมวดหมู่:ละครโทรทัศน์ไทย
หมวดหมู่:ละครโทรทัศน์ช่อง 4 บางขุนพรหม
หมวดหมู่:ละครโทรทัศน์ไทยในปี พ.ศ. 2502
หมวดหมู่:ละครโทรทัศน์ไทยในคริสต์ทศวรรษ 1950